ન્યૂજર્સી (વિજય ઠક્કર દ્વારા): સાહિત્ય સંસદ ઑફ નૉર્થ અમેરિકાની બેઠક શનિવાર, તારીખ ૧૬ નવેમ્બર, ૨૦૧૯ના રોજ સાંજે ન્યૂજર્સી ખાતે ઓલ્ડબ્રીજ રોટરી સિનિયર હાઉસિંગના બેઝમેન્ટમાં કમ્યુનીટી રૂમમાં યોજાઈ ગઈ. સ્વ. રામપ્રસાદ બક્ષીજી દ્વારા શુદ્ધ સાહિત્યની ઉપાસનાના ઉદ્દેશ્યને લઈને સ્થપાયેલી આ સંસ્થાનો ઉપક્રમ સદૈવ ગુજરાતી સાહિત્યની તમામ વિધાઓમાં સર્જાતા સાહિત્યનું ગુણદર્શન ભાવકોને કરાવવાનો હોય છે.